
PROJEKTS uz 08.09.2026.

vēlamais izskatīšanas datums 
Finanšu komitejā: 16.09.2026.
Domē: 24.09.2026.
sagatavotājs: Iveta Grīviņa – Dilāne
Ilze Vanka – Krilovska
ziņotājs: Iveta Grīviņa - Dilāne

	LĒMUMS	
Ādažos, Ādažu novadā
				
2026. gada 24. septembrī 					Nr.«DOKREGNUMURS»	



Par projekta “Pielāgošanās klimata pārmaiņām Ādažu novada Podniekos” īstenošanu

Ādažu novada pašvaldības dome (turpmāk – dome) ar 2023. gada 26. jūlija lēmumu Nr. 291 “Par Krastupes ielas pārbūvi” (turpmāk – lēmums Nr. 291) atbalstīja Krastupes ielas projektēšanu un būvniecību pašvaldībai piederošā zemes īpašumā (kadastra Nr. 80440080437, Nr. 80440110063 un Nr. 80440080432). Krastupes ielas izbūves īstenošanai saskaņā ar lēmumam Nr. 291 pievienoto rīcības plānu piešķīra finansējumu: projekta izstrādei 85 000 euro, būvniecībai 2 000 000 euro un būvuzraudzībai un autoruzraudzībai 50 000 euro. 
2024. gada 25. aprīlī tika pieņemts domes lēmums Nr. 163 “Par grozījumiem Ādažu novada pašvaldības domes 26.07.2023. lēmumā Nr. 291 “Par Krastupes ielas pārbūvi””, precizējot lēmumā Nr. 291 piešķirto finansējumu projekta izstrādei no 85 000 euro uz 99 375.79 euro.
Ieceres īstenošanas laikā tika pieņemti Ministru kabineta 2024. gada 7. maija noteikumi Nr. 284 “Eiropas Savienības kohēzijas politikas programmas 2021. – 2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” īstenošanas noteikumi”. Ādažu novada pašvaldības Projektu un attīstības nodaļa iesniedza Centrālajā finanšu un līgumu aģentūrā (turpmāk – CFLA) projekta pieteikumu “Pašvaldības pielāgošanās klimata pārmaiņām Ādažu novada Podniekos”. 
2024. gada 24. oktobrī tika pieņemts domes lēmums Nr. 421 “”Par 2.1.3.1. pasākuma projekta “Pašvaldību pielāgošanās klimata pārmaiņām” īstenošanu”, ar kuru konceptuāli tika atbalstīta dalība Eiropas Savienības kohēzijas politikas programmas 2021. – 2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākumā “Pašvaldību pielāgošanās klimata pārmaiņām” ar projektu “Pielāgošanās klimata pārmaiņām Ādažu novada Podniekos” ar kopējām attiecināmajām izmaksām 3 080 000 euro, tai skaitā Eiropas Reģionālās attīstības fonda (ERAF) līdzfinansējums 2 420 606 euro apmērā.
2025. gada 9. oktobrī tika noslēgta vienošanās ar CFLA (Nr. 2.1.3.1/1/24/A/019) par projekta “Pielāgošanās klimata pārmaiņām Ādažu novada Podniekos” (turpmāk – Projekts) īstenošanu ar plānoto finansējumu 2 847 772,00 euro , t.sk. ERAF līdzfinansējums 2 420 606.20 euro , pašvaldības finansējums 427 165.80 euro. 
Lai īstenotu Projektā plānotās darbības, 2024. gada 2. aprīlī noslēgts līgums Nr. JUR 2024-04/332 ar SIA “Ceļu komforts Rīga” par Krastupes ielas pārbūves projektēšanu un autoruzraudzību par kopā plānoto finansējumu 108 408.44 euro ar PVN.
Būvdarbus paredzēts realizēt atbilstoši būvprojektam “Krastupes ielas pārbūve Ādažos” (turpmāk - Būvprojekts). Būvprojekts ir sadalīts 3 kārtās. Iepirkuma rezultātā plānots realizēt Būvprojekta visas kārtas: 
1.1. I kārta – Krastupes ielas, Dadzīšu ielas krustojuma un caurtekas pārbūve;
1.2. II kārta – Podnieku ielas un Krastupes ielas krustojuma pārbūve;
1.3. III kārta – Vējupes gultnes tīrīšana un krastu labiekārtošana, peldvietas labiekārtošana.
Būvprojekta II kārtu, kā arī daļu no I kārtas aktivitātēm nav iespējams realizēt par Projekta līdzekļiem, ņemot vērā, ka apļa izbūvei ir paredzēts asfalta segums, kas Projekta ietvaros netiek uzskatīti par attiecināmajām izmaksām, savukārt I kārtas ietvaros ir aktivitātes, kas paredz darbības ārpus pašvaldības īpašumā esošās zemes vienībās, attiecīgi Būvprojekta II kārtu un daļu no I kārtas izbūvi finansējot no neattiecināmajām izmaksām.
Projekta īstenošanas nodrošināšanai iepirkuma rezultātā (iepirkuma identifikācijas Nr. ĀNP 2026/52) 2026. gada 2. septembrī noslēgts būvniecības līgums Nr. JUR 2026-08/876 ar SIA "Vianova" ar kopā plānoto finansējumu 3 206 026.37 euro , kā arī līgums Nr. JUR 2026-08/872 par būvuzraudzību ar SIA "RS Būvnieks" ar kopā plānoto finansējumu 53 161.35 euro (iepirkuma identifikācijas Nr. ĀNP 2026/60).
Kopējās Projekta un Būvprojekta ārpus projekta īstenošanas izmaksas sastāda 3 495 983.00 euro, no tām  ERAF sastāda 2 420 606.20 euro, pašvaldības finansējums 1 075 376.80 euro. 
Pamatojoties uz Pašvaldību likuma 4. panta pirmās daļas 2., 3. un 22. punktu, kā arī Finanšu komitejas 16.09.2026. atzinumu, Ādažu novada pašvaldības dome: 

NOLEMJ:
1. Atbalstīt Ādažu novada pašvaldības dalību Eiropas Savienības kohēzijas politikas programmas 2021. – 2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” ar projekta “Pašvaldības pielāgošanās klimata pārmaiņām Ādažu novada Podniekos” kopējo attiecināmo finansējumu 2 847 772,00 euro apmērā, t.sk. ERAF līdzfinansējums 2 420 606.20 euro apmērā, pašvaldības finansējums 427 165.80 euro apmērā. Summas norādītas, ieskaitot PVN.
2. Noteikt Projekta īstenošanai ārpusprojekta izmaksas būvniecībai 648 211 euro, finansējumu plānojot Centrālās pārvaldes Attīstības un projektu nodaļas 2027. - 2028. gada budžetā.
3. Atbalstīt Projekta īstenošanas nodrošināšanai aktivitātes daudzdzīvokļu māju īpašumos, nodrošinot sadzīves atkritumu konteineru nojumju ar betona bruģakmens segumu izbūvi Krastupes ielā 8 un Krastupes ielā 10, kā arī esošās liepas pārstādīšanu Ūbeļu ielā 17.
4. Projekta īstenošanai nepieciešamo pašvaldības un ERAF priekšfinansējuma daļu līdz 
2 527 745 euro apmērā, paredzēt no aizņēmuma līdzekļiem Valsts kasē vai komercbankā ar šādiem aizņēmuma saistību izpildes nosacījumiem:
4.1. aizņēmuma izņemšana vidējā termiņā, sākot ar 2027. gadu;
4.2. aizņēmuma atmaksas termiņš ir 10 gadi;
4.3. aizņēmuma pamatsummas atmaksu sākt ar 2027. gada septembri;
4.4. pamatsummas atmaksu garantēt no pašvaldības budžeta līdzekļiem.”
5. Atzīt par spēkā esošiem, ciktāl tas nav pretrunā ar šo lēmumu:
5.1. Ādažu novada pašvaldības domes 26.07.2023. lēmumu Nr. 291 “Par Krastupes ielas pārbūvi”;
5.2. Ādažu novada pašvaldības domes 25.04.2024. lēmumu Nr. 163 “Par grozījumiem Ādažu novada pašvaldības domes 26.07.2023. lēmumā Nr. 291 “Par Krastupes ielas pārbūvi””; 
5.3. Ādažu novada pašvaldības domes 27.02.2025. lēmumu Nr. 85 “Par atkritumu konteineru nojumju izbūvi projekta “Pielāgošanās klimata pārmaiņām Ādažu novada Podniekos” īstenošanas nodrošināšanai”; 
5.4. 24.10.2024. lēmumu Nr. 421 “Par 2.1.3.1. pasākuma “Pašvaldības pielāgošanās klimata pārmaiņām” īstenošanu”.
6. Pašvaldības domes priekšsēdētājam parakstīt ar Projekta īstenošanu saistītos dokumentus.
7. Pašvaldības izpilddirektora vietniecei veikt lēmuma izpildes kontroli.


Pašvaldības domes priekšsēdētājs						G. Miglāns 


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

__________________________
Izsniegt norakstus: APN, IDRV, FIN, JIN- @


Iveta Grīviņa – Dilāne, 28328782
Ilze Vanka-Krilovska, 28609590

